जें की सरकार बदलत ,पूराक पूरा कर्मचारी ,अधिकारी सभ बदल' लागत ,छिपली आ मटकूरी मे नइ ढ़ाकी क' ढ़ाकी । आ ई कोनो आश्चर्यक विषय नइ , तें जत्ते जल्दी संभव होए अपना मून सँ आश्चर्य कें विदा करू । . . . परेशान जुनि हो ,बात बूझबा क' प्रयास करियौ , केवल भ्रष्टाचारक बात रहितै ,तखन एकर निंदा ,आलोचना आ अन्य काज कएल जा सकै छलै ,मतलब ? मतलब ई जे सरकार जे आश्वासन देलकै ,सच वा झूठ तकरा पूरा करबाक लेल आदमियो चाही ने ,आ फेर अहॉ ई नइ कहियौ जे आदमी क' मतलब ई नइ भेलै जे जातिक बहुलता देखि के डी0एम0 आ एस0पी0 नियुक्त कएल जाए ,मतलब दरभंगा मे कोनो ब्राह्मण ,मधेपुरा मे यादव आ बेगुसराय मे भूमिहारे पात्र छैक ,से बला बात उचित नइ . . . . . . . आ देखियौ केवल जाति ,घोषणा ,नियुक्ति पर विचार केनाए छोडि़ एगो आर चीज पर ध्यान दियौ कोनो चुनाव मे जे करोड़ो अरबों रूपया खर्च होइत छैक ओ कोना ऊपर हेतै ,ताहि लेल ट्रांसफर ,पोस्टिंग सबसँ फिक्स्ड इनकम बला काम बूझू । कोनो कलक्टर पांच साल लेल चारि-पांच करोड़ द' सकै छैक आ नजदीके कोनो चुनाव होए तखन त' दस करोड़ ,तखन ई काज किएक ने कएल जाए ? हल्ला गुल्ला कम आ काज मालदार । जें की नबका सरकार बनत चपरासी सँ ल' के कलक्टर तक पूछरी हिलेनइ शुरू क' देत ,तखन कोन दिक. . . . बजाबियौ ,कने गरदनि ,पीठ सहला दियओ ,तुरत्ते पनहाएल गाए जँका दूध दूहबए लेल आफनि तोर' लागत । 